作者:張可久
標題:雙調・折桂令湖上寒食
內容:雨霏霏店舍無煙，榆莢飛錢，柳線搓綿。綠水人家，殘花院落，美女鞦韆。沽酒春衣自典，思家客子誰憐？第一橋邊，戀住流鶯，不信啼鵑。湖上道院鶴飛來一縷青霞，笑富貴飛蚊，名利爭蝸。古硯玄香，名琴綠綺，土釜黃芽。雙井先春採茶，孤山帶月鋤花。童子誰家？貪看西湖，懶誦南華。酒邊即事鶯鶯燕燕相親，幸有名園，著我閒身。竹點詩痕，花消酒困，柳拂歌塵。錦帳裡團香弄粉，畫樓前訪雨尋雲。不負青春，誰共佳人，相約黃昏？避暑醉題俯滄波樓觀煙霞，勝覽方輿，獨佔繁華。彩艦輕簾，銀鞍駿馬，翠袖嬌娃。十里香風酒家，一川涼雨荷花。醉墨塗鴉，題遍紅樓，倒裹烏紗。